Efter flere anmeldelser fra borgere i Nordjylland advarer politiet nu på Twitter om nogle helt specifikke svindelmails, der i øjeblikket er i omløb og lander i ikke så få indbakker. Modtager man en mail fra ukendt afsender med enten emnefelt eller indhold med ordlyden "Faktura nr." eller "Ny ordre" efterfulgt af seks cifre, er meldingen klar: Lad være med at åbne mailen. Ifølge politiet er der tale om svindelmails, som kan være farlige at åbne.

Referat:
Nordjyllands Politi tweeter advarsel om svindelmails.